**Δημοπρασία για τη   
Χορήγηση Δικαιωμάτων Χρήσης Ραδιοφάσματος   
στις ζώνες ραδιοσυχνοτήτων 700MHz, 2 GHz, 3400-3800 MHz και 26 GHz**

**Παραρτήματα Α-Δ του Τεύχους Προκήρυξης**

Μαρούσι, Σεπτέμβριος 2020

Εθνική Επιτροπή Τηλεπικοινωνιών και Ταχυδρομείων

**ΠΕΡΙΕΧΟΜΕΝΑ**

ΠΑΡΑΡΤΗΜΑ A : ΣΥΜΠΛΗΡΩΣΗ ΤΟΥ ΕΝΤΥΠΟΥ ΤΗΣ ΑΙΤΗΣΗΣ 3

ΠΑΡΑΡΤΗΜΑ Β : ΥΠΟΔΕΙΓΜΑΤΑ ΕΓΓΥΗΤΙΚΩΝ ΕΠΙΣΤΟΛΩΝ 17

ΠΑΡΑΡΤΗΜΑ Γ : ΣΥΜΒΑΣΗ ΠΑΡΑΧΩΡΗΣΗΣ 18

ΠΑΡΑΡΤΗΜΑ Δ: ΕΝΤΥΠΟ ΑΙΤΗΣΗΣ ΔΕΣΜΕΥΣΗΣ ΤΜΗΜΑΤΩΝ ΡΑΔΙΟΣΥΧΝΟΤΗΤΩΝ 27

# 

# ΠΑΡΑΡΤΗΜΑ A : ΣΥΜΠΛΗΡΩΣΗ ΤΟΥ ΕΝΤΥΠΟΥ ΤΗΣ ΑΙΤΗΣΗΣ

Η Αίτηση περιλαμβάνει τα παρακάτω δικαιολογητικά. Η υποβολή τους με την Αίτηση Συμμετοχής στη Δημοπρασία είναι υποχρεωτική.

Παρακάτω παρέχονται οδηγίες για τη συμπλήρωση του εντύπου της Αίτησης.

**Οδηγίες για τη συμπλήρωση του εντύπου της Αίτησης**

Οι αριθμοί των παραγράφων των οδηγιών, αντιστοιχούν σε πεδία των τμημάτων της Αίτησης. Επισυνάψατε όλα τα δικαιολογητικά.

**Τμήμα Ι : Στοιχεία Αιτούντος:**

1. Όνομα και διεύθυνση του αιτούντος.
2. Νομική μορφή του αιτούντος. Σε περίπτωση νομικού προσώπου προσκομίζεται επικυρωμένο αντίγραφο καταστατικού και των τυχόν τροποποιήσεων αυτού, και έγγραφο της αρμόδιας εποπτεύουσας αρχής που να αποδεικνύει τη νόμιμη σύσταση του νομικού προσώπου και τις τροποποιήσεις που τυχόν έχουν γίνει στο καταστατικό του. Σε περίπτωση φυσικού προσώπου υποβάλλεται νομίμως επικυρωμένο αντίγραφο αστυνομικής ταυτότητας ή διαβατηρίου.
3. ΑΦΜ του αιτούντος στο Κράτος όπου έχει την έδρα του.
4. Επίσημο αντίγραφο της καταχώρησης της Εταιρείας από το Εμπορικό Επιμελητήριο ή την αντίστοιχη αρχή του Κράτους όπου έχει την έδρα του ο αιτών. Σε περίπτωση που ο αιτών είναι φυσικό πρόσωπο, προσκομίζεται βεβαίωση έναρξης επαγγέλματος από την αρμόδια διοικητική αρχή.
5. Νόμιμοι εκπρόσωποι και αντίκλητος του αιτούντος στην Ελλάδα (συμπεριλαμβανομένου αριθμού τηλεφώνου και e-mail), προσκομίζοντας όλα τα έγγραφα από τα οποία προκύπτει ο ορισμός τους, βάση της κείμενης νομοθεσίας του κράτους που έχει την έδρα του ο αιτών. Ειδικότερα, σε περίπτωση ανώνυμης εταιρείας, προσκομίζεται επικυρωμένο Πρακτικό Δ.Σ. και το αντίστοιχο ΦΕΚ δημοσίευσης αυτού, από το οποίο προκύπτουν όλα τα μέλη του Δ.Σ. και κάθε άλλο όργανο εκπροσώπησης της Α.Ε.
6. Εξουσιοδοτημένα πρόσωπα για αντιπροσώπευση του Συμμετέχοντος στη διαδικασία, προσκομίζοντας έγγραφο παροχής ειδικής πληρεξουσιότητας προς εκείνον που εκπροσωπεί τον Συμμετέχοντα στη διαδικασία.
7. Φασματικές Περιοχές στις οποίες δηλώνει αίτηση συμμετοχής στην δημοπρασία.

Σε περίπτωση Κοινοπραξίας υποβάλλονται τα στοιχεία των προσώπων που συμμετέχουν στην Κοινοπραξία. Σε περίπτωση Εταιρείας υπό σύσταση παρέχονται τα στοιχεία των προσώπων που είναι εταίροι/μέτοχοι της υπό σύσταση Εταιρείας και όλα τα μέχρι τη στιγμή της υποβολής της Αίτησης υπάρχοντα στοιχεία της υπό σύσταση Εταιρείας.

**Τμήμα ΙΙ : Έγγραφα σχετικά με το ιδιοκτησιακό καθεστώς:**

1. Μετοχική ή εταιρική σύνθεση του αιτούντος

Περιγράψτε λεπτομερώς τη μετοχική σύνθεση του Συμμετέχοντος (είδος, αριθμό, αξία και διασπορά των μετοχών). Περιγράψτε λεπτομερώς ποιοι είναι οι κάτοχοι των μετοχών του Συμμετέχοντος (παροχή λίστας κατόχων με Επωνυμία και αριθμό μετοχών που τους αντιστοιχεί). Σε περίπτωση εταιρειών με μετοχές εισηγμένες στο Χρηματιστήριο απαιτείται αναφορά των μετόχων καθώς και του αριθμού των μετοχών που τους αντιστοιχεί εφόσον έχουν ποσοστό άνω του 5% και προσκόμιση βεβαίωσης του Χρηματιστηρίου ότι πρόκειται περί Εισηγμένης εταιρείας.

Αν πρόκειται για Κοινοπραξία ή υπό σύσταση εταιρεία περιγράψτε με λεπτομέρειες την οικονομική συμμετοχή και τις υποχρεώσεις του κάθε μέλους, προσκομίζοντας σχετικές συμβάσεις ή ιδιωτικά συμφωνητικά.

Περιγράψτε εν συντομία τυχόν συμφωνίες μεταξύ των μετόχων του Συμμετέχοντος σχετικά με την Διοίκηση του Συμμετέχοντος.

**Τμήμα ΙΙΙ : Περιγραφή Τεχνικών Στοιχείων**

1. Τεχνική περιγραφή, χαρακτηριστικά και τοπολογία δικτύου, περιγραφή χρησιμοποιούμενου εξοπλισμού και συμβατότητα με ισχύοντα πρότυπα.
2. Διαθεσιμότητα του δικτύου και των υπηρεσιών και πρότυπα που θα ακολουθηθούν.
3. Χρονοδιάγραμμα υλοποίησης και ανάπτυξης του δικτύου.

Σημειώνεται ότι ειδικά για τους υφιστάμενους κατόχους δικαιωμάτων χρήσης ραδιοσυχνοτήτων στις ζώνες των 900 MHz, 1800 MHz, 2 GHz ή 26 GHz δεν απαιτείται η υποβολή του τμήματος ΙΙΙ «Περιγραφή Τεχνικών Στοιχείων» κατά την υποβολή της αίτησης συμμετοχής στην ανωτέρω Δημοπρασία.

**Τμήμα ΙV : Στοιχεία που αποδεικνύουν την Αποτελεσματικότητα και Αξιοπιστία του αιτούντος**

1. Απόδειξη της αποτελεσματικότητας

α) Παρουσιάστε στοιχεία ισολογισμών του Συμμετέχοντος με σκοπό την επιβεβαίωση της ικανότητας χρηματοδότητησης της επένδυσης σύμφωνα με το Τεύχος Προκήρυξης. Σημειώστε τόσο την χρηματοδότηση με ίδια κεφάλαια όσο και την δέσμευση χρηματοπιστωτικών οργανισμών. Αν υπάρχει εξωτερική χρηματοδότηση θα πρέπει να υποβληθεί σχετική δεσμευτική επιστολή. Σε περίπτωση υπό σύσταση εταιρείας θα πρέπει να υποβληθεί επίσης δήλωση των μετόχων ότι τα ίδια κεφάλαια που παρουσιάζονται στην Αίτηση θα αποτελέσουν τα ίδια κεφάλαια της εταιρείας με την σύστασή της.

β) Ισολογισμούς ή αντίστοιχα έγγραφα των τελευταίων τριών (3) ετών. Σε περίπτωση νεοεισερχόμενης επιχείρησης αρκούν τα αντίστοιχα έγγραφα των εταίρων.

γ) Άλλα ισοδύναμα στοιχεία, από τα οποία να προκύπτει, κατά την κρίση του αιτούντος, η οικονομική ικανότητά του.

Σε περίπτωση Κοινοπραξίας λαμβάνονται υπόψη στοιχεία τα οποία αφορούν τα μέρη της Κοινοπραξίας. Στην περίπτωση υπό σύσταση Εταιρείας τα στοιχεία αφορούν τα πρόσωπα που θα αποτελέσουν τους εταίρους/μετόχους της υπό σύσταση Εταιρείας.

1. Απόδειξη της αξιοπιστίας του αιτούντος:

Πιστοποιητικό περί μη πτώχευσης από το Πρωτοδικείο, πιστοποιητικό περί μη κατάθεσης δικογράφου αίτησης (οικονομικού ενδιαφέροντος, πτωχευτικής διαδικασίας & διαδικασίας συνδιαλλαγής/εξυγίανσης) από το Πρωτοδικείο, πιστοποιητικό περί μη έκδοσης απόφασης για τον διορισμό εκκαθαριστή από το Ειρηνοδικείο και πιστοποιητικό από το ΓΕΜΗ ότι δεν έχει τεθεί σε εκκαθάριση με απόφαση των εταίρων. Σε περίπτωση που δεν εκδίδεται πιστοποιητικό για κάποια από τις ανωτέρω καταστάσεις, προσκομίζεται υπεύθυνη δήλωση της παρ. 4 του άρθρου 8 του Ν. 1599/1986, που έχει εκδοθεί μέσω της πλατφόρμας gov.gr ή με θεώρηση γνησίου υπογραφής, από τα φυσικά πρόσωπα, καθώς και από τους νομίμους εκπροσώπους των νομικών προσώπων, με αντίστοιχο περιεχόμενο. Σε περίπτωση προσκόμισης ξενόγλωσσων πιστοποιητικών, επιβάλλεται η υποβολή τους με επίσημη μετάφραση στην Ελληνική γλώσσα.

Πιστοποιητικό αρμόδιας Αρχής, από το οποίο να προκύπτει ότι ο αιτών είναι ενήμερος ως προς τις φορολογικές υποχρεώσεις του και ως προ τις εισφορές κοινωνικής ασφάλισής του.

Υπεύθυνη δήλωση της παρ. 4 του άρθρου 8 του Ν. 1599/1986, που έχει εκδοθεί μέσω της πλατφόρμας gov.gr ή με θεώρηση γνησίου υπογραφής, από τα φυσικά πρόσωπα, καθώς και από τους νομίμους εκπροσώπους των νομικών προσώπων, ότι κατά την τελευταία τριετία, δεν έχει επέλθει εις βάρος εταιρίας που ελέγχεται από τον αιτούντα πτώχευση ή αναγκαστική διαχείριση.

Σε περίπτωση που ο αιτών είναι  φυσικό πρόσωπο, απαιτείται και προσκόμιση αποσπάσματος ποινικού μητρώου ενώ δεν απαιτείται η προσκόμιση πιστοποιητικού περί μη θέσης σε εκκαθάριση.

Σε περίπτωση Κοινοπραξιών, τα ανωτέρω αφορούν αντίστοιχα και τα μέρη της Κοινοπραξίας. Σε περίπτωση υπό σύσταση Εταιρείας, αυτά αφορούν αντίστοιχα τα πρόσωπα τα οποία θα αποτελέσουν εταίρους/μετόχους της υπό σύσταση Εταιρείας.

Τα ανωτέρω δικαιολογητικά που αναφέρονται στο τμήμα IV.2 θα πρέπει να βρίσκονται σε ισχύ κατά την ημερομηνία λήξης της παραλαβής των προσφορών. Αν στις ειδικές διατάξεις που διέπουν την έκδοση τους δεν προβλέπεται χρόνος ισχύος των δικαιολογητικών, θεωρούνται έγκυρα εφόσον φέρουν ημερομηνία έκδοσης εντός των έξι μηνών που προηγούνται της ημερομηνίας λήξης της παραλαβής των προσφορών.

**Τμήμα V : Περιγραφή Υποψήφιας Ομάδας**

Περιγράψτε με λεπτομέρεια την Υποψήφια Ομάδα του Συμμετέχοντος σύμφωνα με τον ορισμό του Τεύχους Προκήρυξης. Η περιγραφή πρέπει να γίνει με διαγραμματικό τρόπο όπως φαίνεται παρακάτω:

Συμμετέχων Μέλος Υποψήφιας Ομάδος

Απ’ ευθείας ιδιοκτησιακή σχέση υποδεικνύεται με συνεχή γραμμή δίπλα από την οποία θα σημειώνονται τα ποσοστά ιδιοκτησίας. Η σχέση ιδιοκτήτη / ιδιοκτησίας θα πρέπει να επισημαίνεται με την κατεύθυνση του βέλους.

Μορφές ελέγχου άλλες εκτός της εταιρικής συμμετοχής πρέπει να εμφανίζονται με διπλή διακεκομμένη γραμμή και να συνοδεύονται από το αντίστοιχο επεξηγηματικό κείμενο.

 

Εάν Υποψήφια Ομάδα του Συμμετέχοντος αποτελείται από μεγάλο αριθμό μελών, με αποτέλεσμα η περιγραφή της Υποψήφιας Ομάδας με διαγραμματικό τρόπο να είναι δύσκολο να αποτυπωθεί, ο Συμμετέχων μπορεί να παρουσιάσει τα Μέλη της Υποψήφιας Ομάδας σε λίστες χωρίς να αναφερθούν αναλυτικά ποσοστά ιδιοκτησίας.

|  |  |  |  |
| --- | --- | --- | --- |
| **ΑΙΤΗΣΗ ΣΥΜΜΕΤΟΧΗΣ ΣΤΗ ΔΗΜΟΠΡΑΣΙΑ**  **Τμήμα Ι : Στοιχεία Αιτούντος[[1]](#footnote-1)** | | | |
| **I.1.** | **Επωνυμία Νομικού Προσώπου:** |  | |
|  |  |  | |
|  | **Διεύθυνση:** |  | |
|  |  |  | |
|  |  |  | |
|  |  |  | |
| **Ι.2.** | **Νομική μορφή Νομικού Προσώπου** |  | |
|  | **Καταστατικό ή επικυρωμένο αντίγραφο αστυνομικής ταυτότητας ή διαβατηρίου** | **Προς επισύναψη** | |
|  |  |  | |
| **Ι.3.** | **ΑΦΜ/Δ.Ο.Υ:** |  | |
|  |  |  | |
|  |  |  | |
| **Ι.4.** | **Επίσημο Αντίγραφο καταχώρησης της Εταιρείας από το Εμπορικό Επιμελητήριο:** | | **Προς επισύναψη** |
|  |  | |  |
|  |  |  | |
| **Ι.5.** | Ορισμός Αντικλήτου | **Προς επισύναψη τα αναγκαία νομιμοποιητικά έγγραφα** | |
|  |  |  | |
|  | **Όνομα:** |  | |
|  | **Επώνυμο:** |  | |
|  | **Όνομα Πατρός:** |  | |
|  | **Τόπος και έτος γεννήσεως:** |  | |
|  | **Υπηκοότητα:** |  | |
|  | **Διεύθυνση κατοικίας:** |  | |
|  | **Διεύθυνση επικοινωνίας:** |  | |
|  | **ΑΦΜ/Δ.Ο.Υ:** |  | |
|  | **Τηλέφωνο/ e-mail:** |  | |
|  |  |  | |

Εισάγετε, αν απαιτείται, επιπρόσθετες σελίδες, αναφέροντας ευκρινώς το τμήμα της Αίτησης στο οποίο γίνεται αναφορά.

|  |  |  |
| --- | --- | --- |
| **Τμήμα Ι : Συνέχεια** | | |
|  | **Νόμιμοι Εκπρόσωποι** | **Προς επισύναψη τα αναγκαία νομιμοποιητικά έγγραφα** |
|  |  |  |
|  | **Όνομα:** |  |
|  | **Επώνυμο:** |  |
|  | **Όνομα Πατρός:** |  |
|  | **Τόπος και έτος γεννήσεως:** |  |
|  | **Υπηκοότητα:** |  |
|  | **Διεύθυνση κατοικίας:** |  |
|  | **Αριθμός ταυτότητας** **ή διαβατηρίου:** |  |
|  | **ΑΦΜ/Δ.Ο.Υ:** |  |
|  | **Τηλέφωνο/e-mail:** |  |
|  |  |  |
|  | **Όνομα:** |  |
|  | **Επώνυμο:** |  |
|  | **Όνομα Πατρός:** |  |
|  | **Τόπος και έτος γεννήσεως:** |  |
|  | **Υπηκοότητα:** |  |
|  | **Διεύθυνση κατοικίας:** |  |
|  | **Αριθμός ταυτότητας** **ή διαβατηρίου:** |  |
|  | **ΑΦΜ/Δ.Ο.Υ:** |  |
|  | **Τηλέφωνο/ e-mail:** |  |
|  |  |  |

Εισάγετε, αν απαιτείται, επιπρόσθετες σελίδες, αναφέροντας ευκρινώς το τμήμα της Αίτησης στο οποίο γίνεται αναφορά.

|  |  |  |
| --- | --- | --- |
| **Τμήμα Ι : Συνέχεια** | | |
| **Ι.6.** | **Εξουσιοδοτημένα Πρόσωπα** | **Προς επισύναψη τα αναγκαία νομιμοποιητικά έγγραφα** |
|  |  |  |
|  | **Όνομα:** |  |
|  | **Επώνυμο:** |  |
|  | **Θέση:** |  |
|  | **Τηλέφωνο/e-mail:** |  |
|  |  |  |
|  | **Όνομα:** |  |
|  | **Επώνυμο:** |  |
|  | **Θέση:** |  |
|  | **Τηλέφωνο/ e-mail:** |  |
|  |  |  |
|  | **Όνομα:** |  |
|  | **Επώνυμο:** |  |
|  | **Θέση:** |  |
|  | **Τηλέφωνο/e-mail:** |  |
|  |  |  |
|  |  |  |

|  |  |  |
| --- | --- | --- |
| **Ι.6.** | **Πρόσωπα που θα παρευρίσκονται στην αποσφράγιση των προσφορών** |  |
|  |  |  |
|  | **Όνομα:** |  |
|  | **Επώνυμο:** |  |
|  | **Θέση:** |  |
|  | **Τηλέφωνο/e-mail:** |  |
|  |  |  |
|  | **Όνομα:** |  |
|  | **Επώνυμο:** |  |
|  | **Θέση:** |  |
|  | **Τηλέφωνο/e-mail:** |  |

Εισάγετε, αν απαιτείται, επιπρόσθετες σελίδες, αναφέροντας ευκρινώς το τμήμα της Αίτησης στο οποίο γίνεται αναφορά.

|  |  |  |
| --- | --- | --- |
| **Τμήμα Ι : Συνέχεια** | | |
| **Ι.7.** | **Φασματικές Περιοχές** | **Δήλωση αίτησης συμμετοχής στην δημοπρασία** |
|  |  |  |
|  | **Φασματική Περιοχή 3600 MHz** | Υποβάλω αίτηση συμμετοχής / Δεν επιθυμώ να συμμετέχω |
|  |  |  |
|  | **Φασματική Περιοχή 2 GHz** | Υποβάλω αίτηση συμμετοχής / Δεν επιθυμώ να συμμετέχω |
|  |  |  |
|  | **Φασματική Περιοχή 700 MHz** | Υποβάλω αίτηση συμμετοχής / Δεν επιθυμώ να συμμετέχω |
|  |  |  |
|  | **Φασματική Περιοχή 26 GHz** | Υποβάλω αίτηση συμμετοχής / Δεν επιθυμώ να συμμετέχω |

**Τμήμα ΙΙ : Έγγραφα σχετικά με το ιδιοκτησιακό καθεστώς**

1. Μετοχική ή εταιρική σύνθεση του αιτούντος

Επισυνάψατε όλα τα απαραίτητα έγγραφα και εισάγετε, αν απαιτείται, επιπρόσθετες σελίδες, αναφέροντας ευκρινώς το τμήμα της Αίτησης στο οποίο γίνεται αναφορά.

**Τμήμα ΙΙΙ : Περιγραφή Τεχνικών Στοιχείων**

ΙΙΙ.1 Τεχνική περιγραφή, χαρακτηριστικά και τοπολογία δικτύου, περιγραφή χρησιμοποιούμενου εξοπλισμού και συμβατότητα με ισχύοντα πρότυπα.

ΙΙΙ.2 Διαθεσιμότητα του δικτύου και των υπηρεσιών και πρότυπα που θα ακολουθηθούν.

1. Χρονοδιάγραμμα υλοποίησης και ανάπτυξης του δικτύου.

Επισυνάψατε όλα τα απαραίτητα έγγραφα και εισάγετε, αν απαιτείται, επιπρόσθετες σελίδες, αναφέροντας ευκρινώς το τμήμα της Αίτησης στο οποίο γίνεται αναφορά.

**Τμήμα ΙV : Στοιχεία που αποδεικνύουν την Αποτελεσματικότητα και Αξιοπιστία του αιτούντος**

1. Απόδειξη της αποτελεσματικότητας

Επισυνάψατε όλα τα απαραίτητα έγγραφα και εισάγετε, αν απαιτείται, επιπρόσθετες σελίδες, αναφέροντας ευκρινώς το τμήμα της Αίτησης στο οποίο γίνεται αναφορά.

**Τμήμα ΙV : Συνέχεια**

1. Απόδειξη της αξιοπιστίας

Επισυνάψατε όλα τα απαραίτητα έγγραφα και εισάγετε, αν απαιτείται, επιπρόσθετες σελίδες, αναφέροντας ευκρινώς το τμήμα της Αίτησης στο οποίο γίνεται αναφορά.

**Τμήμα V: ΠΕΡΙΓΡΑΦΗ ΥΠΟΨΗΦΙΑΣ ΟΜΑΔΑΣ**

V. Περιγραφή Υποψήφιας Ομάδας

**Η παρούσα σελίδα θα κοινοποιηθεί στους υπόλοιπους Συμμετέχοντες**

**Τμήμα ΙV: ΔΗΛΩΣΗ ΑΠΟΔΟΧΗΣ ΤΩΝ ΟΡΩΝ ΤΗΣ ΔΙΑΔΙΚΑΣΙΑΣ ΧΟΡΗΓΗΣΗΣ ΤΩΝ ΔΙΚΑΙΩΜΑΤΩΝ ΧΡΗΣΗΣ**

Δηλώνω ότι:

1. Αποδέχομαι τους όρους της Δημοπρασίας όπως περιγράφονται στο Τεύχος Προκήρυξης και συνάδω με τις προϋποθέσεις οι οποίες περιγράφονται σε αυτό.
2. Νομιμοποιούμαι να συμμετάσχω στην Δημοπρασία τόσο σε σχέση με την υποβολή Προσφορών όσο και σε σχέση με τις υποχρεώσεις οι οποίες απορρέουν από τα Δικαιώματα Χρήσης Ραδιοσυχνοτήτων στις ζώνες των 700MHz, 2 GHz, 3400-3800 MHz και 26 GHz τα οποία αποτελούν αντικείμενο της Δημοπρασίας.
3. Υποβάλω αίτηση συμμετοχής στην δημοπρασία μόνο για τις φασματικές περιοχές που δηλώνω στην ενότητα Ι.7.
4. Εάν μου χορηγηθεί φάσμα στην φασματική περιοχή 3600 MHz αποδέχομαι ανεπιφύλακτα το αποτέλεσμα της μελέτης ([www.ktpae.gr/Μελέτη-ανάλυσης-3-σεναρίων-της-ΕΕΤΤ](http://www.ktpae.gr/Μελέτη-ανάλυσης-3-σεναρίων-της-ΕΕΤΤ)) που εκπονήθηκε από την αναθέτουσα αρχή του έργου αγροτικών δικτύων ή ανεξάρτητο μελετητή που αυτή επέλεξε σύμφωνα με την οποία το κόστος μετακίνησης των αγροτικών δικτύων, από τις περιοχές ραδιοσυχνοτήτων 3670-3700 MHz και 3770-3800 MHz στην περιοχή 3410-3470 MHz, ανέρχεται σε όχι περισσότερα από έξι εκατομμύρια τετρακόσιες είκοσι δύο χιλιάδες εννιακόσια ένα ευρώ (€ 6,422,901). Αποδέχομαι να καταβάλω στην εταιρεία Rural Connect Ευρυζωνικά Δίκτυα A.E.E.Σ. διαχειριστή του έργου «Ανάπτυξη Ευρυζωνικών Υποδομών σε αγροτικές λευκές περιοχές της Ελληνικής επικράτειας και Υπηρεσίες εκμετάλλευσης - Αξιοποίησης υποδομών με ΣΔΙΤ» στη γεωγραφική ενότητα 2 το ποσό που μου αναλογεί, από το κόστος μετακίνησης, υπολογιζόμενο αναλογικά βάσει του τιμήματος που θα πληρώσω για το φάσμα που θα μου χορηγηθεί στην φασματική περιοχή 3410-3800 MHz. Αποδέχομαι στην καταβολή του ποσού αυτού σύμφωνα με τους όρους της Σύμβασης του Παραρτήματος ΣΤ της παρούσας, την οποία αποδέχομαι και δεσμεύομαι να υπογράψω.
5. Οι πληροφορίες που περιλαμβάνονται στην Αίτηση είναι αληθείς, ακριβείς και πλήρεις.

Υπογραφή:-

[Νόμιμος Εκπρόσωπος +

Σφραγίδα Συμμετέχοντος]

# ΠΑΡΑΡΤΗΜΑ Β : ΥΠΟΔΕΙΓΜΑΤΑ ΕΓΓΥΗΤΙΚΩΝ ΕΠΙΣΤΟΛΩΝ

ΕΓΓΥΗΤΙΚΗ ΕΠΙΣΤΟΛΗ ΣΥΜΜΕΤΟΧΗΣ

ΤΡΑΠΕΖΑ ............................ Α.Ε.

Προς:

Επιτροπή Τηλεπικοινωνιών και Ταχυδρομείων

Λεωφ. Κηφισίας 60,

151 23 Μαρούσι, Αττική

........ ........ .................. 2020

ΕΓΓΥΗΤΙΚΗ ΕΠΙΣΤΟΛΗ ΑΡΙΘΜ. \*\*\*\*\*\*\*\* ΓΙΑ ……………..,00 Ευρώ (………………… χιλιάδων ευρώ)

Κύριοι,

Με την παρούσα εγγυόμαστε ανέκκλητα και ανεπιφύλακτα, παραιτούμενοι από το ευεργέτημα της διζήσεως , υπέρ της Εταιρείας με την επωνυμία ................. η οποία εδρεύει στο .........., οδός ................ αριθ. ......., με ΑΦΜ ................. (και ΑΡΜΑΕ ............... ) μέχρι του ποσού Ευρώ\*\*\*\* 2.000.000,00\*\*\*\* (δύο εκατομμυρίων ευρώ), στο οποίο και μόνο περιορίζεται η υποχρέωσή μας, για την από την παραπάνω Εταιρεία καλή και πιστή τήρηση όλων των υποχρεώσεων της Εταιρείας, περιλαμβανομένων χωρίς περιορισμό και των πιθανών κυρώσεων που μπορεί να επιβληθούν στην Εταιρεία, από τη συμμετοχή της στη δημοπρασία για την χορήγηση δικαιωμάτων χρήσης ραδιοφάσματος στις φασματικές περιοχές 700MHz, 2 GHz, 3600 MHz, και 26 GHz, σύμφωνα με τo Τεύχος Προκήρυξης το οποίο εγκρίθηκε με την υπ’ αριθμ. ……./../….. Απόφαση της Εθνικής Επιτροπής Τηλεπικοινωνιών και Ταχυδρομείων και για όλη τη διάρκεια της διαδικασίας χορήγησης των δικαιωμάτων χρήσης ραδιοφάσματος μέχρι την Απόφαση της ΕΕΤΤ με την οποία ανακηρύσσονται οι Υπερθεματιστές. Θα τηρούμε στην διάθεσή σας το παραπάνω ποσό, το οποίο θα σας καταβάλουμε ολικά ή μερικά σε πρώτη ζήτηση από εσάς, χωρίς να δικαιούμαστε να προβάλουμε οποιαδήποτε ένσταση ή αντίρρηση, μέσα σε τρεις εργάσιμες ημέρες από την έγγραφη δήλωσή σας περί μερικής ή ολικής κατάπτωσης, υπό τον όρο της ταυτόχρονης επιστροφής σε εμάς της παρούσας σε περίπτωση ολικής κατάπτωσής της. Σε περίπτωση μερικής ή τμηματικής κατάπτωσης της παρούσας, αυτή θα ισχύει για το υπόλοιπο ποσό και με τους ίδιους όρους που αναφέρονται σε αυτήν.

Η παρούσα είναι ανέκκλητη, αφορά την παραπάνω και μόνο αιτία και ισχύει μέχρι την επιστροφή της σε εμάς, το αργότερο σε κάθε περίπτωση μέχρι την 18η Φεβρουαρίου 2021 οπότε και θα καταστεί άκυρη είτε έχει επιστραφεί το σώμα της είτε όχι και δεν θα γεννά καμία υποχρέωση για εμάς, εφόσον δεν έχετε εγγράφως ζητήσει την ολική ή μερική κατάπτωσή της πριν από την πάροδο της διάρκειας ισχύος της.

Η παρούσα σύμβαση διέπεται από το Ελληνικό Δίκαιο και η τράπεζα μας αποδέχεται την αρμοδιότητα των δικαστηρίων της Αθήνας.

Τέλος, βεβαιώνουμε ότι το ποσό της παρούσας εγγύησης δεν υπερβαίνει το όριο που έχει ταχθεί από τον Νόμο για την Τράπεζά μας.

Με τιμή,

# 

# ΠΑΡΑΡΤΗΜΑ Γ : ΣΥΜΒΑΣΗ ΠΑΡΑΧΩΡΗΣΗΣ

ΣΥΜΒΑΣΗ ΠΑΡΑΧΩΡΗΣΗΣ

Στην Αθήνα ……………..2020 μεταξύ των

Εθνική Επιτροπή Τηλεπικοινωνιών και Ταχυδρομείων η οποία εδρεύει στο Μαρούσι Αττικής, Λεωφόρος Κηφισίας 60, η οποία εκπροσωπείται νομίμως στη παρούσα από τον Πρόεδρό της ……………………………………………. (του λοιπού «ο Δικαιοπάροχος») και

του ….………. (του λοιπού «ο Ανάδοχος»)

όπου ο Ανάδοχος ανακηρύχθηκε Υπερθεματιστής στην Δημοπρασία η οποία έγινε με βάση το Τεύχος Προκήρυξης που εγκρίθηκε με την υπ’αριθμ. …… Απόφαση της ΕΕΤΤ και δημοσιεύθηκε στην ….……… από την ΕΕΤΤ για την χορήγηση δικαιωμάτων χρήσης ραδιοφάσματος στις φασματικές περιοχές 700 MHz, 2 GHz, 3600 MHz και 26 GHz για την εγκατάσταση και λειτουργία και εκμετάλλευση Επίγειου Δημόσιου Δικτύου Ηλεκτρονικών Επικοινωνιών μέσω του οποίου θα παρέχονται στην Ελληνική Επικράτεια Δημόσιες Υπηρεσίες Ηλεκτρονικών Επικοινωνιών.

Ήδη δια της παρούσης συμφωνούνται και συνομολογούνται τα εξής:

**Άρθρο 1**

**Παραχώρηση**

O Δικαιοπάροχος παρέχει στον Ανάδοχο και ο Ανάδοχος αποδέχεται την παραχώρηση της χρήσης των τμημάτων του φάσματος ραδιοσυχνοτήτων που περιγράφονται στο Παράρτημα Α, το οποίο προσαρτάται στη παρούσα και αποτελεί αναπόσπαστο μέρος αυτής, δυνάμει των όρων και προϋποθέσεων του Τεύχους Προκήρυξης και της σύμφωνα με αυτό Απόφασης Χορήγησης του Δικαιώματος Χρήσης Ραδιοφάσματος, που θα εκδοθεί από την ΕΕΤΤ, καθώς και των λοιπών εν ισχύ διατάξεων και ρυθμίσεων. Η χρήση του ως άνω ραδιοφάσματος ισχύει για χρονική περίοδο η οποία θα καθοριστεί στην Απόφαση Χορήγησης που θα εκδοθεί από την ΕΕΤΤ για εγκατάσταση και λειτουργία και εκμετάλλευση Επίγειου Δημόσιου Δικτύου Ηλεκτρονικών Επικοινωνιών μέσω του οποίου θα παρέχονται στην Ελληνική Επικράτεια Δημόσιες Υπηρεσίες Ηλεκτρονικών Επικοινωνιών.

Ο κάτοχος του Δικαιώματος Χρήσης Ραδιοφάσματος στη ζώνη των 700 MHz αποκτά το δικαίωμα να εγκαταστήσει επίγεια συστήματα παροχής υπηρεσιών ασύρματων ευρυζωνικών ηλεκτρονικών επικοινωνιών, σύμφωνα με την Απόφαση 2017/899/ΕΕ του Ευρωπαϊκού Κοινοβουλίου και του Συμβουλίου της 17ης Μαΐου 2017, σχετικά με τη χρήση της ζώνης συχνοτήτων 470-790 MHz στην Ένωση, και σύμφωνα με τους όρους του Παραρτήματος της παρούσας, του Τεύχους Προκήρυξης και της δυνάμει αυτού Απόφασης χορήγησης του Δικαιώματος Χρήσης Ραδιοφάσματος που θα εκδοθεί από την ΕΕΤΤ, ως εκάστοτε ισχύουν.

Ο κάτοχος του Δικαιώματος Χρήσης Ραδιοφάσματος στη ζώνη των 2 GHz αποκτά το δικαίωμα να εγκαταστήσει επίγεια συστήματα παροχής υπηρεσιών ηλεκτρονικών επικοινωνιών, σύμφωνα με την Απόφαση 2012/688/ΕΕ της Ευρωπαϊκής Επιτροπής της 5ης Νοεμβρίου 2012, σχετικά με την εναρμόνιση των ζωνών συχνοτήτων των 1920 - 1980 MHz και των 2110 - 2170 MHz για επίγεια συστήματα παροχής υπηρεσιών ηλεκτρονικών επικοινωνιών στην Ένωση, σύμφωνα με την Απόφαση 2020/667/ΕΕ της Ευρωπαϊκής Επιτροπής της 6ης Μαΐου 2020, για την τροποποίηση της απόφασης 2012/688/ΕΕ όσον αφορά την επικαιροποίηση σχετικών τεχνικών όρων που εφαρμόζονται στις ζώνες συχνοτήτων των 1920-1980 MHz και των 2110-2170 MHz και σύμφωνα με τους όρους του Παραρτήματος της παρούσας, του Τεύχους Προκήρυξης και της δυνάμει αυτού Απόφασης χορήγησης του Δικαιώματος Χρήσης Ραδιοφάσματος που θα εκδοθεί από την ΕΕΤΤ, ως εκάστοτε ισχύουν.

Ο κάτοχος του Δικαιώματος Χρήσης Ραδιοφάσματος στη ζώνη 3400-3800 MHz αποκτά το δικαίωμα να εγκαταστήσει επίγεια συστήματα ικανά να παρέχουν υπηρεσίες ηλεκτρονικών επικοινωνιών, σύμφωνα με την Απόφαση 2019/235/ΕΕ της Ευρωπαϊκής Επιτροπής της 24ης Ιανουαρίου 2019, για την τροποποίηση της απόφασης 2008/411/ΕΚ όσον αφορά την επικαιροποίηση σχετικών τεχνικών όρων που εφαρμόζονται στη ζώνη συχνοτήτων 3400-3800 MHz, και σύμφωνα με τους όρους του Παραρτήματος της παρούσας, του Τεύχους Προκήρυξης και της δυνάμει αυτού Απόφασης χορήγησης του Δικαιώματος Χρήσης Ραδιοφάσματος που θα εκδοθεί από την ΕΕΤΤ, ως εκάστοτε ισχύουν.

Ο κάτοχος του Δικαιώματος Χρήσης Ραδιοφάσματος στη ζώνη των 26 GHz αποκτά το δικαίωμα να εγκαταστήσει επίγεια συστήματα ικανά να παρέχουν ασύρματες ευρυζωνικές υπηρεσίες ηλεκτρονικών επικοινωνιών, σύμφωνα με την Απόφαση 2019/784/ΕΕ της Ευρωπαϊκής Επιτροπής της 14ης Μαΐου 2019, σχετικά με την εναρμόνιση της ζώνης συχνοτήτων των 24,25-27,5 GHz για επίγεια συστήματα ικανά να παρέχουν ασύρματες ευρυζωνικές υπηρεσίες ηλεκτρονικών επικοινωνιών στην Ένωση, σύμφωνα με την Απόφαση 2020/590/ΕΕ της Ευρωπαϊκής Επιτροπής της 24ης Απριλίου 2020, για την τροποποίηση της απόφασης (ΕΕ) 2019/784 όσον αφορά την επικαιροποίηση σχετικών τεχνικών όρων που εφαρμόζονται στη ζώνη συχνοτήτων 24,25-27,5 GHz, και σύμφωνα με τους όρους του Παραρτήματος της παρούσας, του Τεύχους Προκήρυξης και της δυνάμει αυτού Απόφασης χορήγησης του Δικαιώματος Χρήσης Ραδιοφάσματος που θα εκδοθεί από την ΕΕΤΤ, ως εκάστοτε ισχύουν.

Η ισχύς της παραχώρησης,  η οποία δίδεται βάσει του παρόντος άρθρου  παύει με την λήξη του Δικαιώματος Χρήσης Ραδιοφάσματος ως αυτή θα καθοριστεί στην Απόφαση χορήγησης αυτού που θα εκδοθεί από την ΕΕΤΤ. Ο Ανάδοχος συμφωνεί ότι δεν αποκτά οποιοδήποτε δικαίωμα κυριότητας επί του φάσματος ως εκ της Παραχωρήσεως, του Δικαιώματος Χρήσης Ραδιοφάσματος ή με άλλο τρόπο, αλλά αποκτά μόνο εκείνα τα δικαιώματα τα οποία παρέχονται περιοριστικά σύμφωνα και με την Απόφαση Χορήγησης του Δικαιώματος Χρήσης Ραδιοφάσματος που θα εκδοθεί από την ΕΕΤΤ δυνάμει των όρων του Τεύχους Προκήρυξης.

**Άρθρο 2**

**Βεβαιώσεις - Εγγυήσεις Αναδόχου**

Ο Ανάδοχος βεβαιώνει και εγγυάται στον Δικαιοπάροχο τα ακόλουθα ως ισχύοντα τόσο κατά και από την ημερομηνία υπογραφής της παρούσας Σύμβασης από τον Διακαιοπάροχο και τον Ανάδοχο όσο και κατά και από την ημερομηνία έκδοσης της Απόφασης χορήγησης του Δικαιώματος Χρήσης Ραδιοφάσματος.

(α)   Νομιμοποίηση Αναδόχου

Ο Ανάδοχος έχει την απαιτούμενη δικαιοπρακτική ικανότητα και αρμοδιότητα και έχει προβεί σε όλες τις ενέργειες που είναι αναγκαίες για να υπογράψει και να παραδώσει την παρούσα Σύμβαση και να ολοκληρώσει τις δικαιοπραξίες που προβλέπονται δια του παρόντος και στην Απόφαση Χορήγησης Δικαιώματος Χρήσης Ραδιοφάσματος που θα εκδοθεί από την ΕΕΤΤ σύμφωνα με τους όρους του Τεύχους Προκήρυξης.

Ουδεμία άλλη πράξη ή διαδικασία εκ μέρους του Αναδόχου απαιτείται σε σχέση με τη νομιμοποίηση της παρούσας Σύμβασης ή για την ολοκλήρωση των δικαιοπραξιών που προβλέπονται στην παρούσα Σύμβαση. Όσον αφορά το Δικαίωμα Χρήσης Ραδιοφάσματος ο Ανάδοχος οφείλει πριν από την έκδοση της Απόφασης Χορήγησής του από την ΕΕΤΤ να έχει υπογράψει την αναφερόμενη στο Παράρτημα ΣΤ του Τεύχους Προκήρυξης Σύμβαση.

Η παρούσα Σύμβαση , θα αποτελεί, εφόσον υφίσταται η ανωτέρω νομιμοποίηση και εφόσον αυτή έχει υπογραφεί και παραδοθεί από τον Δικαιοπάροχο, έγκυρη και δεσμευτική συμφωνία για τον Ανάδοχο που είναι εκτελεστή έναντι αυτού σύμφωνα με τους αντίστοιχους όρους τους.

(β)   Κεφάλαια

Ο Ανάδοχος έχει επαρκή διαθέσιμα κεφάλαια τα οποία είναι αναγκαία για να επιτύχει τις ελάχιστες υποχρεώσεις που του επιβάλλονται από το Τεύχος Προκήρυξης για την χορήγηση του Δικαιώματος Χρήσης Ραδιοφάσματος.

(γ) Κείμενη Νομοθεσία

Ο Ανάδοχος δεσμεύεται ότι θα λειτουργεί σύμφωνα με τους όρους της κείμενης ελληνικής και ενωσιακής νομοθεσίας. Σε περίπτωση τροποποίησης της ελληνικής νομοθεσίας θα τροποποιείται αντίστοιχα και η παρούσα Σύμβαση και η Απόφαση Χορήγησης Δικαιώματος Χρήσης Ραδιοφάσματος, που θα εκδοθεί από την ΕΕΤΤ, στην έκταση που αυτό είναι επιβεβλημένο από τη σχετική τροποποίηση.

(δ) Εγγυητική Επιστολή Τραπέζης

Ο Ανάδοχος έχει καταθέσει εγγυητική επιστολή σύμφωνα με το υπόδειγμα που προσαρτάται στο Τεύχος Προκήρυξης. Ο Ανάδοχος συμφωνεί ότι η Εγγυητική Επιστολή Τραπέζης δεν θα συνιστά το μοναδικό μέσο στη διάθεση του Δικαιοπαρόχου στην περίπτωση που ο Ανάδοχος παραβεί τις υποχρεώσεις του από το παρόν και ο Δικαιοπάροχος δύναται στην περίπτωση αυτή, πέραν της εισπράξεως του ποσού που προβλέπεται στην Εγγυητική Επιστολή Τραπέζης να λάβει και άλλα μέτρα τα οποία κρίνει κατάλληλα.

Η Εγγυητική Επιστολή Τραπέζης πρέπει να είναι σε ισχύ καθ’ όλη τη διάρκεια της παρούσης.

(ε) Συνδρομητές, Κεφαλαιουχικές Δαπάνες

Ο Ανάδοχος θα κατασκευάσει ο ίδιος (ή θα έχει την ευθύνη της κατασκευής) και θα διατηρήσει σε λειτουργία όλες τις εγκαταστάσεις οι οποίες προσδιορίζονται και θα δημιουργήσει και θα διατηρήσει την ικανότητα του δικτύου και την παροχή των υπηρεσιών σύμφωνα με τους τους προβλεπόμενους στην Απόφαση χορήγησης Δικαιώματος Χρήσης Ραδιοφάσματος όρους.

Ο Ανάδοχος θα προβεί σε εκείνες τις επενδύσεις κεφαλαίων, βελτιώσεις, επισκευές και προσθήκες στο δίκτυο οι οποίες είναι αναγκαίες ή κατάλληλες για να επιτευχθούν και να διατηρηθούν τα ανωτέρω επίπεδα παροχής υπηρεσιών ή άλλοι βασικοί στόχοι που πιθανά να τίθενται από τον Ανάδοχο, σύμφωνα με την κείμενη νομοθεσία.

(στ) Συμβάσεις

Κατά τη διάρκεια ισχύος του Δικαιώματος Χρήσης Ραδιοφάσματος, ως αυτή θα καθοριστεί στην Απόφαση χορήγησης που θα εκδοθεί από την ΕΕΤΤ, ο Ανάδοχος δεν θα λαμβάνει μέρος σε Συμβάσεις, διακανονισμούς ή συμφωνίες οι οποίες είναι με οποιοδήποτε τρόπο αντίθετες με τους όρους της παρούσης Συμβάσεως ή του Δικαιώματος Χρήσης Ραδιοφάσματος ή του ισχύοντος νομοθετικού πλαισίου.

**Άρθρο 3**

**Αρμοδιότητες και δικαιοδοσία**

Με την επιφύλαξη των ειδικών ρυθμίσεων που περιέχονται στη νομοθεσία περί Ηλεκτρονικών Επικοινωνιών ή στο Δικαίωμα Χρήσης Ραδιοφάσματος, οι συμβαλλόμενοι συμφωνούν ότι οι οποιεσδήποτε διαφορές που προκύπτουν αναφορικά με την παρούσα Σύμβαση, οι οποίες δεν μπορούν να επιλυθούν φιλικά από τους συμβαλλόμενους θα επιλύονται δια της δικαστικής οδού (η Ένδικη Διαδικασία) και η σχετική αγωγή ή ένδικο βοήθημα θα υποβάλλεται στα δικαστήρια της Ελλάδος, σύμφωνα με το Ελληνικό δίκαιο,  χωρίς για οποιοδήποτε λόγο, να δημιουργείται οποιαδήποτε αξίωση ή να υφίσταται δικαιοδοσία αλλοδαπών δικαστηρίων ή κυβερνήσεων. Τα δικαστήρια της Ελλάδος θα έχουν αποκλειστική αρμοδιότητα και δικαιοδοσία για την επίλυση οποιωνδήποτε εκ των ανωτέρω διαφορών αναφορικά με την παρούσα Σύμβαση ή σε σχέση με αυτήν.

Με την επιφύλαξη των ειδικών ρυθμίσεων που περιέχονται στη νομοθεσία περί Ηλεκτρονικών Επικοινωνιών ή στο Δικαίωμα Χρήσης Ραδιοφάσματος, ως αυτό θα καθοριστεί στην Απόφαση χορήγησης που θα εκδοθεί από την ΕΕΤΤ, ο Ανάδοχος ανέκκλητα και άνευ όρων δηλώνει ότι υπάγεται στην αποκλειστική αρμοδιότητα και δικαιοδοσία των Ελληνικών δικαστηρίων για οποιαδήποτε ένδικη διαδικασία που προκύπτει από την παρούσα Σύμβαση ή έχει σχέση με την παρούσα Σύμβαση.

Ο Ανάδοχος δεν θα κάνει έναρξη οιασδήποτε ενδίκου διαδικασίας σε σχέση με την παρούσα Σύμβαση ή αναφορικά με τις συναλλαγές που περιέχονται στην παρούσα Σύμβαση ειμή μόνο ενώπιον των ελληνικών δικαστηρίων. Ο Ανάδοχος ανέκκλητα και άνευ όρων παραιτείται από οποιαδήποτε άσκηση ενδίκου μέσου ως προς θέματα αρμοδιότητος και δικαιοδοσίας ενώπιον οποιουδήποτε άλλου δικαστηρίου, παραιτείται ανέκκλητα και άνευ όρων και συμφωνεί να μην προβάλλει ισχυρισμούς ή ενστάσεις ενώπιον οποιουδήποτε άλλου δικαστηρίου, επικαλούμενος ότι οι ανωτέρω διαδικασίες έχουν ασκηθεί ενώπιον αναρμόδιου δικαστηρίου (inconvenient forum) και περαιτέρω συναινεί ότι οι αποφάσεις που εξεδόθησαν καθ΄οιανδήποτε ένδικη διαδικασία δύνανται να εκτελεσθούν ή να κηρυχθούν εκτελεστές υπό των δικαστηρίων που υπάγονται σε οποιαδήποτε άλλη δικαιοδοσία.

Ουδείς όρος της παρούσης Συμβάσεως περιορίζει το δικαίωμα του Δικαιοπαρόχου και του Αναδόχου να ζητήσουν από τα επιληφθέντα σχετικής διαφοράς ελληνικά δικαστήρια την προδικαστική παραπομπή επί ζητημάτων ευρωπαϊκού Δικαίου της ΕΕ ενώπιον του Δικαστηρίου της ΕΕ.

**Άρθρο 4**

**Βεβαιώσεις και Εγγυήσεις του Δικαιοπαρόχου**

Η παρούσα Σύμβαση και η Απόφαση Χορήγησης Δικαιώματος Χρήσης Ραδιοφάσματος, που θα εκδοθεί από την ΕΕΤΤ δυνάμει των όρων του Τεύχους Προκήρυξης, θα είναι, έγκυρες και δεσμευτικές πράξεις του Δικαιοπάροχου που θα είναι εκτελεστές έναντι του Δικαιοπαρόχου σύμφωνα με τους αντίστοιχους όρους τους, υπό την προϋπόθεση ότι οι πράξεις αυτές θα έχουν προηγουμένως νομίμως εγκριθεί, υπογραφεί και παραδοθεί από τον Ανάδοχο, στον Δικαιοπάροχο.

**Άρθρο 5**

**Άλλες διατάξεις**

(α) Προσδιορισμός του συνόλου των συμβατικών ρυθμίσεων. Εκχώρηση

Η παρούσα Σύμβαση και το Δικαίωμα Χρήσης Ραδιοφάσματος, ως αυτό θα καθοριστεί στην Απόφαση χορήγησης που θα εκδοθεί από την ΕΕΤΤ, αποτελούν το σύνολο των δεσμευτικών ρυθμίσεων μεταξύ των συμβαλλομένων και υπερισχύουν όλων των άλλων προηγουμένων συμβάσεων και συμφωνιών, εγγράφων και προφορικών, που έγιναν μεταξύ των συμβαλλομένων αναφορικά με το αντικείμενο της παρούσης..

(β) Μερική ακυρότης (Αυτοτέλεια όρων)

Εάν οποιαδήποτε διάταξη της παρούσης Συμβάσεως ή η εφαρμογή αυτής ως προς οποιοδήποτε πρόσωπο ή σχετικά με οποιοδήποτε ζήτημα, θεωρηθεί άκυρη ή μη εκτελεστή, το υπόλοιπο της παρούσης Συμβάσεως και η εφαρμογή της τοιαύτης διατάξεως ως προς άλλα πρόσωπα ή σχετικά με άλλες περιστάσεις, δεν θα θίγονται. Ως εκ τούτου και προς το σκοπό αυτό συμφωνείται ότι οι όροι της παρούσης Συμβάσεως θα διατηρούν έκαστος την αυτοτέλειά του.

(γ) Κοινοποιήσεις

Όλες οι κοινοποιήσεις, αιτήσεις, απαιτήσεις, αξιώσεις και άλλες γνωστοποιήσεις βάσει του παρόντος θα αποστέλλονται εγγράφως ή μέσω ηλεκτρονικού ταχυδρομείου και θα επιδίδονται (και θα θεωρούνται ότι έχουν δεόντως επιδοθεί κατά τη λήψη τους) δια της παραδόσεως αυτοπροσώπως, ή με ηλεκτρονική αλληλογραφία που επιβεβαιώνεται με συστημένη ταχυδρομική επιστολή ή με συστημένη ταχυδρομική αποστολή (με προπληρωμένα ταχυδρομικά τέλη και επί αποδείξει), ή με ηλεκτρονική απόδειξη παραλαβής (delivery receipt) ως ακολούθως :

Δικαιοπάροχος : Στα πρόσωπα εκείνα που ο δικαιοπάροχος θα προσδιορίζει εγγράφως:

Ανάδοχος :

ή σε εκείνη την διεύθυνση την οποία, το πρόσωπο στο οποίο γίνεται η κοινοποίηση, έχει προηγουμένως γνωστοποιήσει στο έτερο μέρος εγγράφως, κατά τον τρόπο ο οποίος εκτίθεται ανωτέρω.

(δ) Δίκαιο που διέπει τη Σύμβαση

Η παρούσα Σύμβαση διέπεται από το Ελληνικό δίκαιο και ερμηνεύεται σύμφωνα με το Ελληνικό δίκαιο χωρίς να λαμβάνονται υπόψη οι αρχές (και διατάξεις) του Ιδιωτικού Διεθνούς δικαίου.

(ε) Τίτλοι-επικεφαλίδες

Οι τίτλοι-επικεφαλίδες των όρων της παρούσης Σύμβασης έχουν τεθεί προς διευκόλυνση μόνο και δεν προορίζονται να αποτελέσουν τμήμα της παρούσης Συμβάσεως ή να επηρεάσουν την έννοια ή την ερμηνεία της παρούσης Συμβάσεως.

(στ) Γλώσσα

Η παρούσα Σύμβαση έχει συνταχθεί στην Ελληνική.

**Άρθρο 6**

**Παραρτήματα**

Προσαρτώνται και αποτελούν αναπόσπαστα μέρη της παρούσας η Εγγυητική Επιστολή και το Παράρτημα Α.

Προς ΠΙΣΤΩΣΗ ΤΩΝ ΑΝΩΤΕΡΩ, κάθε ένας από τους συμβαλλόμενους υπέγραψε την παρούσα Σύμβαση για λογαριασμό του από τους δεόντως εξουσιοδοτημένους εκπροσώπους του, κατά τις κατωτέρω αναγραφόμενες ημερομηνίες.

# ΠΑΡΑΡΤΗΜΑ Δ: ΕΝΤΥΠΟ ΑΙΤΗΣΗΣ ΔΕΣΜΕΥΣΗΣ ΤΜΗΜΑΤΩΝ ΡΑΔΙΟΣΥΧΝΟΤΗΤΩΝ

ΑΙΤΗΣΗ ΧΟΡΗΓΗΣΗΣ ΤΜΗΜΑΤΩΝ ΡΑΔΙΟΣΥΧΝΟΤΗΤΩΝ ΣΤΗΝ ΤΙΜΗ ΕΚΚΙΝΗΣΗΣ

Με το παρόν, ως εξουσιοδοτημένος εκπρόσωπος τ……………………..., δηλώνω υπεύθυνα ότι αιτούμαι να μου χορηγηθούν, σύμφωνα με την παράγραφο 7.1. του Τεύχους Προκήρυξης τα κάτωθι:

1. **Στη φασματική περιοχή 2 GHz** (…ολογράφως…) τμήματα ραδιοσυχνοτήτων από τα **Β1** έως και **Β9 και** (…ολογράφως…) τμήματα ραδιοσυχνοτήτων από τα **Β10** έως και **Β12** το σύνολο των οποίων **δεν υπερβαίνει τα τέσσερα (4) συνολικά** καταβάλοντας για καθένα την αντίστοιχη Τιμή Εκκίνησης, τα οποία επιθυμώ να τοποθετήσω στην θέση …………….MHz & ……..…..MHz.[[2]](#footnote-2)

Σε περίπτωση που υπάρχουν περισσότεροι του ενός συμμετέχοντες που αιτούνται Τμήματα Ραδιοσυχνοτήτων στην φασματική περιοχή 2100 με την παρούσα προσφέρω το ποσό των (…ολογράφως…) ευρώ προκείμενου να επιλέξω πρώτος, σε ποια θέση θα τοποθετήσω τα Τμήματα Ραδιοσυχνοτήτων που αιτούμαι.

1. **Στη φασματική περιοχή 700 MHz** (…ολογράφως…) τμήματα ραδιοσυχνοτήτων από τα **Γ1** έως και **Γ6** το σύνολο των οποίων **δεν υπερβαίνει τα δύο (2)** καταβάλοντας για καθένα την Τιμή Εκκίνησης, τα οποία επιθυμώ να τοποθετήσω στην θέση …………….MHz & ……..…..MHz.

Σε περίπτωση που υπάρχουν περισσότεροι του ενός συμμετέχοντες που αιτούνται Τμήματα Ραδιοσυχνοτήτων στην φασματική περιοχή 700 με την παρούσα προσφέρω το ποσό των (…ολογράφως…) ευρώ προκείμενου να επιλέξω πρώτος ποια από τα Τμήματα Ραδιοσυχνοτήτων Γ1 έως και Γ6 επιθυμώ να μου χορηγηθούν και σε ποια θέση θα τα τοποθετήσω.

1. **Στη φασματική περιοχή 26 GHz** (…ολογράφως…) τμήματα ραδιοσυχνοτήτων από τα **Δ1** έως και **Δ5** το σύνολο των οποίων **δεν υπερβαίνει τα δύο (2)** καταβάλοντας για καθένα την Τιμή Εκκίνησης, τα οποία επιθυμώ να τοποθετήσω στην θέση …………….GHz.

Σε περίπτωση που υπάρχουν περισσότεροι του ενός συμμετέχοντες που αιτούνται Τμήματα Ραδιοσυχνοτήτων στην φασματική περιοχή 26 με την παρούσα προσφέρω το ποσό των (…ολογράφως…) προκείμενου να επιλέξω πρώτος, σε ποια θέση θα τοποθετήσω τα Τμήματα Ραδιοσυχνοτήτων που αιτούμαι.

1. Σε περίπτωση που δεσμευθούν τμήματα ραδιοσυχνοτήτων στη **φασματική περιοχή 3600 MHz** σύμφωνα με την παράγραφο 7.1 με την παρούσα προσφέρω το ποσό των (…ολογράφως…) προκείμενου να επιλέξω πρώτος, σε ποια θέση θα τοποθετήσω τα Τμήματα Ραδιοσυχνοτήτων που δεσμεύτηκαν για την εταιρεία μου.

Υπογραφή:-

[Νόμιμος Εκπρόσωπος + Σφραγίδα Συμμετέχοντος]

1. Σε περίπτωση Κοινοπραξίας υποβάλλονται τα στοιχεία των προσώπων που συμμετέχουν στην Κοινοπραξία. Σε περίπτωση Εταιρείας υπό σύσταση παρέχονται τα στοιχεία των προσώπων που θα αποτελέσουν μετόχους της υπό σύσταση Εταιρείας και όλα τα μέχρι τη στιγμή της υποβολής της αίτησης υπάρχοντα στοιχεία της υπό σύσταση Εταιρείας. [↑](#footnote-ref-1)
2. Ο όμιλος ΟΤΕ μπορεί να αιτηθεί όχι περισσότερα από τρία (3) τμήματα από τα Β1-Β9 και ένα (1) από τα Β10-Β12, ο όμιλος VODAFONE μπορεί να αιτηθεί όχι περισσότερα από τέσσερα (4) τμήματα από τα Β1-Β9 και ο όμιλος WIND μπορεί να αιτηθεί όχι περισσότερα από δύο (2) τμήματα από τα Β1-Β9 και δύο (2) από τα Β10-Β12. Σε περίπτωση που οι δηλώσεις δεν είναι σύμφωνες με τα ανωτέρω, αρχικά δεσμεύονται για κάθε συμμετέχοντα τα τμήματα που ήδη έχει στην κατοχή του και εάν ο αριθμός τμημάτων που αιτείται είναι μεγαλύτερος από αυτά που έχει ήδη στην κατοχή του δεσμεύονται τα αντίστοιχα τμήματα από τα Β10-Β12. [↑](#footnote-ref-2)